TREI ANI DE PARTICIPĂRI MERITORII LA COMPETIŢIILE NAŢIONALE ŞI INTERNAŢIONALE DE INTEGRARE ROBOŢI INDUSTRIALI. PARTICIPAREA ECHIPEI UNSTPB LA EUROSKILLS HERNIG 2025-DANEMARCA ŞI OLIMPIADELE NAŢIONALE DE INTEGRARE ROBOŢI INDUSTRIALI FANUC – WORLDSKILLS 2023-2025.

PARTICIPAREA ECHIPEI UNSTPB LA EUROSKILLS HERNIG 2025-DANEMARCA

În perioada 9-13 Septembrie s-a desfaşurat la Herning – Danemarca Olimpiada Europeană de Meserii EuroSkills Herning 2025. La Olimpiada Europeană de Meserii EuroSkills Herning 2025 au participat 31 de țări, cu un număr total de aproximativ 597 de tineri profesionişti din toată Europa pentru a concura în 38 de meserii diferite din 6 domenii. Ca număr de echipe competitoare prezente la acest eveniment în top-ul primelor 5 ṱări se situează Austria 35 echipe, Danemarca 33 echipe, Franṱa 32 echipe, Germania 27 echipe, Spania 25 echipe.

România a fost reprezentată la EuroSkills Herning 2025 de 12 tineri din 10 echipe de competitori la secṱiunile 04 Mechatronics, 05 Mechanical Engineering – CAD, 17 Web Development, 27 Robot Systems Integration, 29 Hairdressing,33 Automobile Technology, 34 Cooking, 37 Pâtisserie and Confectionery, 40 Graphic Design Technology, 57 Hotel Reception. Dintre acestia, în cadrul secṱiunii Robot Systems Integration, România a fost reprezentată de către echipa de competitori din cadrul Universităṱii Naṱionale de Ştiinṱă şi Tehnologie Politehnica din Bucureşti, formată din Larisa Georgiana CHELARU și Daniel ŞTINERU, studenṱi în anul 3 de studii la specializarea de Robotică, Facultatea de Inginerie Industrială şi Robotică câştigatori ai Locului I pe tară la Olimpiada Naṱională de Integrare Roboṱi Industriali Fanuc – EuroSkills 2025, sustinuṱi financiar de către Universitatea Naṱională de Ştiinṱă şi Tehnologie Politehnica din Bucureşti.

În cadrul acestei secțiuni România a concurat cu alte 12 ṱări europene: Austria, Belgia, Danemarca, Franța, Germania, Ungaria, Italia, Luxemburg, Norvegia, Portugalia, Slovenia şi Spania. Rezultatele finale au fost extrem de strânse, echipa de concurs formată din Larisa Georgiana Chelaru și Daniel Știneru, reușind să claseze România pe locul 10 cu un număr de 689 de puncte la doar 11 puncte de câştigătoarele medaliilor de excelenṱă acordate ṱărilor care au cumulat un număr minim de 700 de puncte, pe podium fiind Portugalia (Aur, 728 de puncte), Ungaria (Argint, 725 de puncte) şi Germania (Bronz, 723 puncte).

În continuarea EuroSkills Herning 2025 – Danemarca, sperăm să avem ocazia să vă prezentăm într-un material următor şi alte informaṱii despre participarea Echipei UNSTPB ca reprezentantă a României la competiṱia WorldSkills Shanghai 2026 care se va organiza în perioada 22-27 September 2026 (conform regulamentului EuroSkills o echipă câştigatoare a locului I la o competiṱie la nivel naṱional – în cazul României la Olimpiada Natională de Integrare Roboṱi Industriali Fanuc – WorldSkills 2025 – are dreptul să participe la competiṱile de profil organizate atât la nivel European – EuroSkills Herning 2025 cât şi mondial – WorldSkills Shanghai 2026).

PARTICIPAREA ECHIPEI UNSTPB LA OLIMPIADELE NAŢIONALE DE INTEGRARE ROBOŢI INDUSTRIALI FANUC – WORLDSKILLS 2023-2025

Rezultatele de excepṱie obṱinute prin prestaṱia deosebită a echipei reprezentative a UNSTPB menṱionate anterior nu ar fi putut să apară fără o activitate meritorie desfăşurată şi anterior în domeniul competiṱional Robot Systems Integration.

În acest sens trebuie evidentiat faptul că echipele reprezentative ale UNSTPB se afla în al treilea an de rezultate de excepṱie obṱinute la fazele naṱionale ale competiṱiilor de profil organizate în tară sub denumirea de “Olimpiada Naṱională de Integrare Roboṱi Industriali Fanuc – WorldSkills”, acestea clasându-se pe Locul II pe ṱară la ediṱia 2023, Locul I pe ṱară la ediṱia 2024 şi Locul I pe ṱară la ediṱia 2025.

Prima ediṱie a Olimpiadei Naționale de Integrare Roboṱi Industriali FANUC – WorldSkills din anul 2023, s-a desfaşurat la Cluj-Napoca în perioada 26 – 27 aprilie 2023. În cadrul acestei ediṱii Universitatea Politehnica din Bucureşti a fost reprezentantă de către Andrei MACOVEI şi Stefan Claudiu MURESAN (studenṱi in anul 4 şi respectiv în anul 3 de studii la specializarea Robotică din cadrul Facultăṱii IIR) în calitate de competitori şi respectiv s.l. dr. ing. Bogdan VERDETE şi respectiv drd. ing. Alexandru FIRULESCU în calitate de persoane pentru acordarea de suport tehnic şi de participanṱi în echipele de jurizare.

La aceasta ediṱie, Universitatea Naṱională de Ştiinṱă şi Tehnologie Politehnica din Bucureşti s-a clasat pe Locul 2 pe ṱară, surclasând alte două universtităṱi participante la competiṱie (din Sibiu şi Iaşi).

Cea de a doua ediṱie a Olimpiadei Naționale de Integrare Roboṱi Industriali FANUC – WorldSkills s-a desfăşurat la Cluj-Napoca în perioada 20 – 24 Mai 2024 cu participarea Universităṱii Lucian Blaga din Sibiu, Universităṱii Tehnice Gheorghe Asachi din Iași, Universităṱii Naṱionale de Ştiinṱă şi Tehnologie Politehnica din Bucureşti și Universităṱii Tehnice din Cluj-Napoca.

În cadrul acestei ediṱii Universitatea Naṱională de Ştiinṱă şi Tehnologie Politehnica din Bucureşti a fost reprezentantă de către Stefan Claudiu MURESAN şi Andrei POSTELNICU (studenṱi în anul 4 şi respectiv în anul 1 de studii la specializarea Robotică din cadrul Facultăṱii IIR) în calitate de competitori şi respectiv drd. ing. Alexandru FIRULESCU în calitate de persoană pentru acordarea de suport tehnic şi de participant în echipele de jurizare.

La ediṱia 2024 a acestei competiṱii, Universitatea Naṱională de Ştiinṱă şi Tehnologie Politehnica din Bucureşti s-a clasat pe Locul 1 pe ṱară, surclasând celelalte trei universtităṱi participante la competiṱie (din Cluj-Napoca, Sibiu şi Iaşi).

Cea de a treia ediṱie a Olimpiadei Naṱionale de Integrare Roboṱi Industriali FANUC – WorldSkills s-a desfăsurat la Cluj-Napoca în perioada 20 – 22 Mai 2025 cu participarea Universităṱii Lucian Blaga din Sibiu, Universităṱii Tehnice Gheorghe Asachi din Iași, Universităṱii Naṱionale de Ştiinṱă şi Tehnologie Politehnica din Bucureşti, Universităṱii Tehnice din Cluj-Napoca, Universităṱii Politehnice din Timişoara şi Universităṱii Sapienṱa din Târgul Mureş.

În cadrul acestei ediṱii Universitatea Naṱională de Ştiinṱă şi Tehnologie Politehnica din Bucureşti a fost reprezentantă de către Larisa Georgiana CHELARU și Daniel ȘTINERU (ambii studenṱi in anul 3 de studii la specializarea Robotică din cadrul Facultăṱii IIR) în calitate de competitori şi respectiv drd. ing. Alexandru FIRULESCU în calitate de persoană pentru acordarea de suport tehnic şi de participant în echipele de jurizare, dar şi de către dl. msc. ing. Andrei MACOVEI invitat să participe la această ediṱie a competiṱiei în calitate de participant în echipele de jurizare.

La ediṱia 2025 a Olimpiadei Naționale de Integrare Roboṱi Industriali FANUC – WorldSkills, Universitatea Naṱională de Ştiinṱă şi Tehnologie Politehnica din Bucureşti s-a clasat din nou pe Locul 1 pe ṱară, surclasând celelalte cinci universtităṱi participante la competiṱie (din Cluj-Napoca, Sibiu, Iaşi, Timişoara şi Târgu Mureş).

Prin realizările de excepṱie în cadrul competiṱiilor naṱionale şi internaṱionale din domeniul Integrării Roboṱilor Industriali studenṱii specializării de Robotică (acreditată internaṱional EUR-ACE) coordonată de către Departamentul de Roboṱi şi Sisteme de Producṱie, atestă încă odată nivelul deosebit de pregătire profesională în acest domeniu a studenṱilor şi absolvenṱilor acestei specializări şi contribuie în mod direct la creşterea prestigiului Facultăṱii de Inginerie Industrială şi Robotică şi Universităṱii de Ştiinṱă si Tehnologie Politehnica din Bucureşti.

Mulṱumim pe aceasta cale conducerii Universitaṱii Naṱionale de Ştiinṱă şi Tehnologie Politehnica din Bucureşti pentru suportul acordat prin sustinerea financiara a participarii echipei de concurs la competiṱia EuroSkills Herning 2025 Danemarca.

TREI ANI DE PARTICIPĂRI MERITORII LA COMPETIŢIILE NAŢIONALE ŞI INTERNAŢIONALE DE INTEGRARE ROBOŢI INDUSTRIALI

Director de department Roboṱi şi Sisteme de Producṱie prof. dr. ing. Tiberiu Gabriel DOBRESCU

Coordonator activităṱi competitionale Integrare Roboti Industriali – UNSTPB prof. dr. ing. Adrian NICOLESCU